Document ID: 31995R0481

ΚΑΝΟΝΙΣΜΟΣ (ΕΚ) αριθ. 481/95 ΤΗΣ ΕΠΙΤΡΟΠΗΣ της 3ης Μαρτίου 1995 για την τροποποίηση των κανονισμών (ΕΟΚ) αριθ. 2699/93 και (ΕΚ) αριθ. 1559/94 μετά την προσχώρηση, της Αυστρίας, της Φινλανδίας και της Σουηδίας στον τομέα του κρέατος πουλερικών
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΚ) αριθ. 3379/94 του Συμβουλίου της 22ας Δεκεμβρίου 1994 περί ανοίγματος και τρόπου διαχειρίσεως ορισμένων κοινοτικών δασμολογικών ποσοστώσεων για το 1995 για ορισμένα γεωργικά προϊόντα και για τη μπύρα (1), και ιδίως το άρθρο 3,
τον κανονισμό (ΕΟΚ) αριθ. 2777/75 του Συμβουλίου της 29ης Οκτωβρίου 1975 περί κοινής οργανώσεως της αγοράς στον τομέα του κρέατος των πουλερικών (2), όπως τροποποιήθηκε τελευταία από την πράξη προσχώρησης της Αυστρίας, της Φινλανδίας και της Σουηδίας, και ιδίως το άρθρο 15,
Εκτιμώντας:
ότι έχουν γίνει παραχωρήσεις για τον τομέα του κρέατος των πουλερικών, όσον αφορά ορισμένα προϊόντα στα πλαίσια των κανονισμών 2699/93 της Επιτροπής της 30ής Σεπτεμβρίου 1993 για τον καθορισμό των λεπτομερειών εφαρμογής στον τομέα των αυγών και του κρέατος των πουλερικών του καθεστώτος που προβλέπεται στις προσωρινές συμφωνίες μεταξύ της Κοινότητας και της Πολωνίας, της Ουγγαρίας και της πρώην Τσεχικής και Σλοβακικής Δημοκρατίας (3), όπως τροποποιήθηκε τελευταία από τον κανονισμό (ΕΟΚ) αριθ. 3026/94 (4) και (ΕΚ) αριθ. 1559/94 της Επιτροπής της 30ής Ιουνίου 1994 για τον καθορισμό των λεπτομερειών εφαρμογής στον τομέα των αυγών και του κρέατος πουλερικών του καθεστώτος που προβλέπεται στις προσωρινές συμφωνίες μεταξύ της Κοινότητας αφενός και της Βουλγαρίας και της Ρουμανίας αφετέρου (5), όπως τροποποιήθηκε από τον κανονισμό (ΕΚ) αριθ. 3027/94 (6)-
ότι μετά την προσχώρηση της Αυστρίας, της Φινλανδίας και της Σουηδίας, έχουν ανοίξει ορισμένες δασμολογικές ποσοστώσεις με τον κανονισμό (ΕΚ) αριθ. 3379/94- ότι πρέπει συνεπώς να προσαρμοστούν τα παραρτήματα Ι των κανονισμών (ΕΟΚ) αριθ. 2699/93 και (ΕΚ) αριθ. 1559/94 για να ληφθούν υπόψη τα καθεστώτα ανταλλαγών που υπήρχαν για τον τομέα του κρέατος των πουλερικών μεταξύ των τριών νέων κρατών μελών αφενός και της Ουγγαρίας, της Πολωνίας, της Τσεχικής Δημοκρατίας, της Σλοβακικής Δημοκρατίας, της Ρουμανίας και της Βουλγαρίας αφετέρου-
ότι για να διασφαλισθεί η κατανομή των διαθεσίμων ποσοτήτων, πρέπει στις υπάρχουσες ποσότητες για την περίοδο από 1ης Απριλίου έως 30 Ιουνίου 1995 να προσφερθούν οι μεταφερθείσες ποσότητες της περιόδου από 1ης Ιανουαρίου έως 31 Μαρτίου και οι νέες ποσότητες-
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως του Κρέατος Πουλερικών και Αυγών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Το παράρτημα Ι του κανονισμού (ΕΟΚ) αριθ. 2699/93 αντικαθίσταται από το παράρτημα Ι του παρόντος κανονισμού.
Άρθρο 2
Το παράρτημα Ι του κανονισμού (ΕΟΚ) αριθ. 1559/94 αντικαθίσταται από το παράρτημα ΙΙ του παρόντος κανονισμού.
Άρθρο 3
Οι διαθέσιμες ποσότητες για τις αιτήσεις που υποβάλονται από 1 έως 10 Μαρτίου 1995 καθορίζονται στο παράρτημα ΙΙΙ του παρόντος κανονισμού.
Άρθρο 4
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται από την 1η Ιανουαρίου 1995.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 3 Μαρτίου 1995.

Labels: 3
18
15
17